Ջեյմս Չարլզ

Ջեյմս Չարլզ (, ), ամերիկացի մոդել, յություբեր և դիմահարդար։ 2016 թվականին դարձել է CoverGirl կոսմետիկ ապրանքանիշի առաջին տղամարդ ներկայացուցիչը։

Կարիերա 
Չարլզն առավել հայտնի է իր յություբյան ալիքով, որը նվիրված է դիմահարդարմանը, նա սկսել է վիդեոներ հրապարակել 2015 թվականի դեկտեմբերի 1-ից։ Ամենաբարձր ցուցանիշով (2019 թվականի մայիսի 16-ին) նրա ալիքը ունեցել է 16,6 միլիոն հետևորդ։ Ներկայումս այն ունի 16,3 միլիոն հետևորդ։ Յություբյան ալիքը ունի 2 միլիարդից ավել դիտում։ 2019 թվականի մայիսի 11-ին դարձել Է յություբի առաջին մարդը, որը 24 ժամում կորցրել է ավելի քան 1 միլիոն բաժանորդ։

2016 թվականի հոկտեմբերի 11-ին տասնյոթ տարեկան հասակում, Չարլզը դարձել է CoverGirl կոսմետիկ ապրանքանիշի առաջին տղամարդ ներկայացուցիչը, որն աշխատում է բրենդի դեսպան Քեթի Փերրիի հետ։

2017 թվականին Չարլզը Լոս Անջելեսում կայացած նորաձևության շաբաթվա ընթացքում դուրս է եկել MarcoMarcos Six 1/2 հավաքածուի պոդիում։

Streamy Awards 8-րդ մրցույթում Չարլզը ստացել է մրցանակ «Գեղեցկություն» անվանակարգում լավագույն յություբյան ալիքի համար։

2018 թվականին Չարլզը համագործակցել է Morphe Cosmetics կոսմետիկ ապրանքանիշի¤ հետ, աչքերի ստվերների գունապնակ թողարկելու համար։ 2019 թվականի հունվարին նա հրավիրվել է Անգլիայի Բիրմինգհեմ քաղաք, ընկերության երկրորդ բրիտանական խանութը բացելու համար, որտեղ նրան տեսել էին 7000-ից ավելի երկրպագուներ, դա հանգեցրել էր բազում խցանումների։

2019 թվականի մարտին Չարլզը արել է  Իգգի Ազալիայի դիմահարդարումը «Sally Walker» երգի երաժշտական տեսահոլովակի համար։

Չարլզը իր վիդեոները սկսում է «hi sisters» արտահայտությամբ։ Դրա արդյունքում նրա երկպագուները սկսել են կրել «hi sisters» գրությամբ հագուստ։

Անձնական կյանք 
Չարլզը ծնվել է Նյու Յորքի Բեթհեղեմ քաղաքում։ 2017 թվականի հունիսին ավարտել է Բեթղեհեմի կենտրոնական միջնակարգ դպրոցը։ Նա բացահայտ գեյ է։

2019 թվականի դրությամբ նրա ունեցվածքը գնահատվում է 12 մլն ԱՄՆ դոլար (9 մլն ֆունտ ստերլինգ)։

Ծանոթագրություններ

Արտաքին հղումներ 
 
 

Ամերիկացի ինտերնետային աստղեր
Ամերիկացի մոդելներ
Ամերիկացի դիմահարդարներ
Ամերիկացի տիկտոկերներ